2023 m. Formulės 1 sezonas

2023 m. Formulės 1 sezonas – planuojamas 74-as Formulės 1 sezonas, organizuojamas FIA. 2022 m. rugsėjo 20 d. FIA paskelbė, kad šių metų sezoną sudarys 24 lenktynės, tačiau 2023 m. sausio 17 d. lenktynių skaičius pakeistas į 23.

Čempionato dalyviai 
Sezone dalyvaus šios komandos ir jų lenktynininkai. Visos komandos naudos Pirelli padangas.

Vairuotojų pasikeitimai 
Po 2022 m. sezono karjerą baigė 4 kartus pasaulio čempionas iš Vokietijos Sebastianas Fetelis.

Iš „Alpine“ į „Aston Martin“ komandą perėjo Fernando Alonso. Į jo vietą „Alpine“ komandoje perėjo prancūzas Pierre Gasly. „Alpha Tauri“ komandoje debiutuos Formulės E ir Formulės 2 čempionas Nyck de Vries.

„McLaren“ komandoje debiutuos Formulės 2 čempionas Oscar Piastri iš Australijos.

„Williams“ ekipoje lenktyniaus naujokas iš JAV Logan Sargeant.

Micko Šumacherio vietą „Haas“ komandoje užims Nico Hülkenberg.

Planuojami sezono etapai 

 2022 m. gruodžio 2 d. buvo patvirtinta, kad 2023 m. balandžio 16 d. planuotos lenktynės Kinijoje neįvyks dėl vis dar esančių Covid-19 pandemijos valdymo ribojimų šalyje.

 Šiame sezone Sprint formato lenktynės vyks Azerbaidžane, Austrijoje, Belgijoje, Katare, Ostine ir Brazilijoje.

 6-tasis sezono etapas Emilijos-Romanijos GP, turėjęs vykti Imolos trasoje, buvo atšauktas dėl regione sustiprėjusių potvynių.

Sezono eiga

Bahreino GP 
Pirmosiose sezono lenktynėse Bahreine nepralanekiami buvo „Red Bull“ pilotai – M. Ferrstapenas nesunkiai laimėjo lenktynes, startavęs iš 1 pozicijos, o S. Perezas finišą pasiekė antras. Ilgą laiką trečioje vietoje buvęs Š. Lekleras iš „Ferrari“ lenktynių nebaigė dėl techninio gedimo. Trečią vietą pelnė „Aston Martin“ pilotas Fernando Alonso. Ispanui tai buvo 99-tas karjeros finišas ant podiumo.

Saudo Arabijos GP 
Antrose lenktynėse iš eilės lenktynėse dominavo „Red Bull“ komanda. S. Perezas startavo iš pirmos vietos ir laimėjo lenktynėse. Jo komandos draugas dėl techninio gedimo startavo tik 15 vietoje, tačiau įpusėjus lenktynėms pasiekė antrąją vietą, kur ir finišavo. Trečią vietą užėmė F. Alonsas, pasiekęs 100-tąjį finišą ant podiumo.

Australijos GP 
Australijoje iš pirmos vietos startavęs M. Ferstapenas buvo aplenktas abiejų „Mercedes“ pilotų, tačiau olandas nesunkiai susigrąžino pirmąją vietą ir pelnė antrąją pergalę sezone. L. Hamiltonas finišavo antras, o F. Alonso trečią kartą iš eilės finišą kirto 3 vietoje. Lenktynės buvo sustabdytos net tris kartus – tai didžiausias skaičius per visą sporto istoriją.

Pastabos 
 Šio sezono Kanados GP lenktynėse buvo paminėti 50 metų nuo pirmojo saugos automobilio pasirodymo Formulėje 1.

Šaltiniai 

Formulės 1 sezonai
2023 sporte